Transitus Fluvii
Transitus Fluvii est occultum systema scribendi Henrico Cornelio Agrippa tributum, mago et astrologo Germanico saeculi sexti decimi. Hoc abecedarium saepe in Wicca et hodiernis magiae varietatibus adhibetur ad scripta magica celanda sicut res quae in Libro Umbrarum insunt.

Hoc systema scribendi in viginti duabus litteris consistit, ab abecedario Hebraico deductis. Abecedariis Caelesti et Malachim simile est. Nomen ad transitum Euphratis a Iudaeis a Babylonia redientibus ad templum Hierosolymis reficiendum fortasse attingit.

Hoc abecedarium etiam invenitur in operibus Abrahae de Balmis (1523: B6v), Geoffroy Tory (1529: 76v), et Ioannis Augustini Panteo (1530:545–546). Pantheus affirmat, cum abecedarium Hebraicum Moysi et abecedarium Henochianum Henochi commissum esset, Transitum Fluvii Abrahae commissum esse.

In cultura communi 
Hoc abecedarium in pellicula The Blair Witch Project depingitur. Commemoratur etiam in libro An Enemy at Green Knowe, parte seriei Green Knowe, a Lucia Boston, scriptice Britannica, excogitatae.

Notae

Bibliographia 
 de Balmis, Abraham. 1523. Peculium Abrae: Grammatica hebraea una cum latino. Venetiis.
 Compagni, Perrone. 1992. Cornelius Agrippa De occulta philosophia Libri tres. Lugduni Bataiorum: E.J. Brill. ISBN 978-90-04-09421-5. 
 Gettings, Fred. 1981. Dictionary of Occult, Hermetic and Alchemical Sigils. Londinii et Bostoniae: Routledge & Kegan Paul. ISBN 0-7100-0095-2.
 Haywood, H. L., et Albert Gallatin Mackey. (1909) 2003. Encyclopedia of Freemasonry Part 1. Kessinger Publishing. ISBN 0-7661-4719-3.
 Pantheus, Ioannes Augustinus. 1530. Voarchadumia contra alchimiam. Venetiis.
 Pantheus, Ioannes Augustinus. 1550. Voarchadumia contra alchimiam, ars distincta ab archimia et sophia, cum additionibus, proportinonibus numeris et figuris opportuni. Parisiis. Textus apud Gallica
 Tory, Geoffroy. 1529. Champ Fleury. Lutetiae.

 Nexus externi 
 Abecedarium apud omniglot Agrippa, Occult Philosophy, liber 3 apud esotericarchives
 Passing the River alphabet" apud Omniglot''
 Peculium Abrae apud esotericarchives

Abecedarium
Magica
Scripturae